होस्नी मुबारक ने छोड़ दिया मिस्र!  
समाचार चैनल 'अल जजीरा' ने सूत्रों के हवाले से बताया कि मुबारक अपने इलाज के लिए शर्म अल-शेख स्थित अपने विश्रामस्थल से जा चुके हैं।
मिस्र के पूर्व राष्ट्रपति होस्नी मुबारक देश छोड़कर जर्मनी चले गए हैं। खबर है कि मुबारक ने अपने इलाज के लिए देश छोड़ा है।  समाचार चैनल 'अल जजीरा' ने सूत्रों के हवाले से बताया कि मुबारक अपने इलाज के लिए शर्म अल-शेख स्थित अपने विश्रामस्थल से जा चुके हैं।  ज्ञात हो कि गत 11 फरवरी को राष्ट्रपति पद से इस्तीफा देने के बाद मुबारक शर्म अल-शेख में नजरबंदी का जीवन व्यतीत कर रहे थे। प्रदर्शनकारी मुबारक के खिलाफ अभियोग चलाने की मांग कर रहे हैं।